ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৭০ কোটি ৪১ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১২ কোটি ২৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ১২ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৭০ কোটি ৪১ লক্ষ ৯২ হাজার ৩৫০টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১২ কোটি ২৭ লক্ষ ৯৩ হাজার ২৮১টি টিকার ডোজ হাতে রয়েছে।
CG/CB/SB
(Visitor Counter : 114
স্বাস্থ্যওপরিবারকল্যাণমন্ত্রক
ভারত ৬৬ কোটিরও বেশি কোভিড-১৯ টিকার ডোজ দিয়ে এক মাইলফলক তৈরি করেছে
নয়াদিল্লি, ০২ সেপ্টেম্বর, ২০২১
দেশে ৬৬ কোটিরও বেশি কোভিড টিকার ডোজ দেওয়া হয়েছে। ২৪ ঘণ্টায় ৮১ লক্ষ ৯ হাজার ২৪৪টি টিকার ডোজ দেওয়া হয়েছে। আজ সকাল ৭টা পর্যন্ত পাওয়া তথ্যানুযায়ী, দেশে মোট ৬৬ কোটি ৩০ লক্ষ ৩৭ হাজার ৩৩৪টি ডোজ দেওয়া হয়েছে। কেন্দ্রীয় সরকার কোভিড-১৯ টিকাকরণে গতি আনতে ও পরিধি বিস্তারে প্রতিশ্রুতিবদ্ধ।
২৪ ঘণ্টায় ৩৫ হাজার ১৮১ জন করোনা থেকে আরোগ্যলাভ করেছেন। এ নিয়ে দেশে সুস্থতার সংখ্যা ৩ কোটি ২০ লক্ষ ২৮ হাজার ৮২৫-এ দাঁড়িয়েছে। দেশে সুস্থতার হার ৯৭.৪৮ শতাংশ। এ নিয়ে টানা ৬৭ দিন দৈনিক সংক্রমণের সংখ্যা ৫০ হাজারের নীচে রয়েছে। ২৪ ঘণ্টায় নতুন করে করোনা আক্রান্ত হয়েছেন ৪৭ হাজার ৯২ জন। চিকিৎসাধীন রোগীর সংখ্যা ৩ লক্ষ ৮৯ হাজার ৫৮৩। সক্রিয় রোগীর হার ১.১৯ শতাংশ।
দেশে করোনার নমুনা পরীক্ষার সংখ্যাও বৃদ্ধি পেয়েছে। ২৪ ঘণ্টায় ১৬ লক্ষ ৮৪ হাজার ৪৪১ জনের নমুনা পরীক্ষা করা হয়েছে। এ নিয়ে মোট ৫২ কোটি ৪৮ লক্ষ ৬৮ হাজার ৭৩৪ জনের নমুনা পরীক্ষা করা হয়েছে। টানা ৬৯ দিন সাপ্তাহিক সংক্রমণের হার ৩ শতাংশের নীচে নেমে ২.৬২ শতাংশে দাঁড়িয়েছে। দৈনিক সংক্রমণের হার এখন ২.৮০ শতাংশে দাঁড়িয়েছে। এ নিয়ে টানা ৮৭ দিন দৈনিক সংক্রমণের হার ৫ শতাংশের নীচে রয়েছে।
CG/SS/SB
(Visitor Counter : 176
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লী, ১১ মে, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৯০ কোটি ৬৭ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা ১৯ হাজার ৪৯৪
সুস্পষ্টভাবে করোনায় আক্রান্তের হার ০.০৫ শতাংশ
জাতীয় স্তরে সুস্থতার হার বর্তমানে ৯৮.৭৪ শতাংশ
দেশে গত ২৪ ঘণ্টায় সুস্থ হয়েছেন ২ হাজার ৯৮৬ জন, এরফলে মোট সুস্থতার সংখ্যা বেড়ে ৪ কোটি ২৫ লক্ষ ৬৬ হাজার ৯৩৫
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৮৯৭
দৈনিক ভিত্তিতে আক্রান্তের হার ০.৬১ শতাংশ
সাপ্তাহিক ভিত্তিতে আক্রান্তের হার ০.৭৪ শতাংশ
এখনও পর্যন্ত নমুনা পরীক্ষা হয়েছে ৮৪ কোটি ১৯ লক্ষ ; দেশে গত ২৪ ঘণ্টায় নমুনা পরীক্ষার সংখ্যা ৪ লক্ষ ৭২ হাজার ১৯০
CG/BD/NS
(Visitor Counter : 71
প্রধানমন্ত্রীরদপ্তর
প্রধানমন্ত্রী ইকনোমিক টাইমস্ গ্লোবাল বিজনেস সামিট -–এ বক্তব্য রাখবেন
নয়াদিল্লি, ০৫ মার্চ, ২০২০
প্রধানমন্ত্রী শ্রী নরেন্দ্র মোদী ৬ই মার্চ ইকনোমিক টাইমস্ গ্লোবাল বিজনেস সামিট – এর উদ্বোধনী অধিবেশনে ভাষণ দেবেন। তিনি বিশ্বের নানা প্রান্তের প্রতিনিধিদের সামনে তাঁর বক্তব্য রাখবেন।
এবারের গ্লোবাল বিজনেস সামিট ২০২০’র মূল ভাবনা হ’ল - ‘সহযোগিতার মাধ্যমে সৃষ্টি : বিভাজিত বিশ্বে স্থিতিশীল উন্নয়ন’।
CG/CB/SB
(Visitor Counter : 51
প্রধানমন্ত্রীরদপ্তর
মার্কিন সেক্রেটরি অফ স্টেট অ্যান্টনি ব্লিঙ্কেনের সঙ্গে প্রধানমন্ত্রী নরেন্দ্র মোদীর বৈঠক
নতুন দিল্লি, ২৮ জুলাই, ২০২১
প্রধানমন্ত্রী শ্রী নরেন্দ্র মোদীর সঙ্গে বুধবার বৈঠক করেছেন মার্কিন সেক্রেটরি অফ স্টেট অ্যান্টি ব্লিঙ্কেন।
সেক্রেটরি ব্লিঙ্কেন, রাষ্ট্রপতি বাইডেন এবং উপরাষ্ট্রপতি হ্যারিসের পক্ষ থেকে প্রধানমন্ত্রীকে শুভেচ্ছা জানান। তিনি এর আগে বিদেশ মন্ত্রী এবং জাতীয় নিরাপত্তা উপদেষ্টার সঙ্গে ফলপ্রসূ মত বিনিময় সম্পর্কে প্রধানমন্ত্রীকে অবহিত করেন এবং প্রতিরক্ষা, উপকূল সুরক্ষা, বাণিজ্য ও বিনিয়োগ, জলবায়ু পরিবর্তন এবং বিজ্ঞান ও প্রযুক্তি সহ বিভিন্ন ক্ষেত্রে ভারত-মার্কিন কৌশলগত সম্পর্ককে আরও দৃঢ় করে তোলার বিষয়ে প্রতিশ্রুতি পুনর্ব্যক্ত করেন।
প্রধানমন্ত্রী, সেক্রেটরি ব্লিঙ্কেনের মাধ্যমে রাষ্ট্রপতি বাইডেন এবং উপরাষ্ট্রপতি হ্যারিসকে উষ্ণ অভ্যর্থনা জানান। কোয়াড, কোভিড-১৯ এবং জলবায়ু পরিবর্তন সম্পর্কিত বিষয়ে রাষ্ট্রপতি বাইডেন যে উদ্যোগ নিয়েছেন তার জন্য উচ্ছ্বসিত প্রশংসাও ব্যক্ত করেন প্রধানমন্ত্রী।
সেক্রেটরি ব্লিঙ্কেন বিস্তৃত দ্বিপাক্ষিক ও বহুপাক্ষিক বিষয়ে ভারত এবং আমেরিকার মধ্যে ক্রমবর্ধমান সংযোগ ও এই পরিবর্তনকে দৃঢ় এবং বাস্তব সহযোগিতায় রূপান্তর করার জন্য উভয় দেশের কৌশলগত অংশীদারিত্বের ক্ষেত্রে প্রতিশ্রুতির প্রশংসা জানান।
প্রধানমন্ত্রী শ্রী মোদী বলেন যে, ভারত ও মার্কিন সমাজ গণতন্ত্র, স্বাধীনতা এবং উদারতার মূল্যবোধের প্রতি প্রতিশ্রুতিবদ্ধ। মার্কিন যুক্তরাষ্ট্রে ভারতীয় সম্প্রদায় দ্বিপাক্ষিক সম্পর্ক বৃদ্ধিতে উল্লেখযোগ্য অবদান রেখেছে।
প্রধানমন্ত্রী বলেন, কোভিড-১৯ –এর জেরে সঙ্কটময় পরিস্থিতিতে বিশ্বের আর্থিক অবস্থার পুনরুদ্ধার এবং জলবায়ু পরিবর্তনের ফলে আগামী দিনে ভারত-মার্কিন কৌশলগত অংশীদারিত্ব বিশ্বের মধ্যে আরও বেশি তাৎপর্যপূর্ণ হয়ে উঠবে।
CG/SS/SKD
(Visitor Counter : 166
রেলমন্ত্রক
রেল, শিল্প ও বাণিজ্য, গ্রাহক, খাদ্য ও গণবন্টন মন্ত্রী শ্রী পিযূষ গোয়েল পশ্চিমবঙ্গের রেলের বিভিন্ন পরিকাঠামোর প্রকল্প জাতির উদ্দেশে উৎসর্গ করেছেন
মন্ত্রী মনিগ্রাম – নিমতিতা নতুন বৈদ্যুতিক শাখায় মালগাড়ির যাত্রা সূচনা করেছেন
নতুন দিল্লি, ১৭ই ফেব্রুয়ারী, ২০২১
রেল, শিল্প ও বাণিজ্য এবং উপভোক্তা বিষয়ক, খাদ্য ও গণবন্টন মন্ত্রী শ্রী পিযূষ গোয়েল, মনিগ্রাম – নিমতিতা শাখার বৈদ্যুতিকীকরণ, মালদা ও মনিগ্রামে রেল লাইনের নিচ দিয়ে রাস্তা, খাগড়াঘাট, লালবাগ কোর্ট রোড, তেনিয়া, দহপাড়াধাম এবং নিয়ালিশ পাড়া স্টেশনে ৫টি ফুটওভার ব্রিজ এবং সুজনিপাড়া ও বাসুদেবপুর স্টেশনে ২টি ফুটওভার ব্রিজকে জাতির উদ্দেশে উৎসর্গ করেছেন। এই সমস্ত প্রকল্প পূর্ব রেলের মালদা ডিভিশনের অন্তর্গত। ভিডিও কনফারেন্সের মাধ্যমে এই প্রকল্পগুলি জাতির উদ্দেশে উৎসর্গ করা হয়েছে। শ্রী গোয়েল মনিগ্রাম – নিমতিতা শাখার নতুন বৈদ্যুতিক লাইনে মালগাড়ির যাত্রা সূচনা করেছেন। পরিবেশ, বন ও জলবায়ু পরিবর্তন মন্ত্রকের প্রতিমন্ত্রী শ্রী বাবুল সুপ্রিয় সহ বিশিষ্টজনেরা এই অনুষ্ঠানে উপস্থিত ছিলেন।
শ্রী গোয়েল বলেছেন, প্রধানমন্ত্রী শ্রী নরেন্দ্র মোদী জানিয়েছেন, দেশের ব্যবসা বাণিজ্যে পশ্চিমবঙ্গকে প্রথম সারির রাজ্যে পরিণত করার জন্য সব ব্যবস্থা নিতে হবে। যাত্রী পরিবহণ, মালগাড়ি সহ বিভিন্ন ক্ষেত্রে রেল, গুরুত্বপূর্ণ ভূমিকা পালন করতে পারে। মালগাড়ির সাহায্যে পশ্চিমবঙ্গ থেকে দেশের বিভিন্ন প্রান্তে বিভিন্ন পণ্য পরিবহণ করা যাবে। শ্রী গোয়েল জানিয়েছেন, ২০২৩ সালের মধ্যে পশ্চিমবঙ্গে সমস্ত রেললাইনের বৈদ্যুতিকীকরণের কাজ শেষ হবে। এর ফলে পরিবেশ দূষণ কমবে, দ্রুত গতিতে ট্রেন চলাচল করবে এবং যাত্রী স্বাচ্ছন্দ্য বৃদ্ধি পাবে। পশ্চিমবঙ্গের রেল পরিকাঠামোর উন্নতির জন্য গত ৬ বছরে ১৯,৮১১ কোটি টাকা বিনিয়োগ করা হয়েছে। ভারতীয় রেলে কোনো দুর্ঘটনা ঘটে নি এবং এই সাফল্য রেলকর্মীদের কঠোর পরিশ্রমের ফলে অর্জিত হয়েছে।
৩৪ কিলোমিটার দীর্ঘ মনিগ্রাম – নিমতিতা শাখায় ৫২ কোটি ৫ লক্ষ টাকা ব্যয়ে বৈদ্যুতিকীকরণের কাজ হয়েছে। এর ফলে কার্বণ নিঃসরণ হ্রাস পাবে এবং পরিবেশ বান্ধব জ্বালানীর ব্যবহার বাড়বে। এটি আসলে হাওড়া থেকে ডিব্রুগড় পর্যন্ত সাগর পূর্বোদয় সম্পর্ক লাইনের অন্তর্গত প্রকল্প। এর ফলে সাগরদিঘী তাপবিদ্যুৎ কেন্দ্র এবং সোনার বাংলা সিমেন্ট কারখানার জন্য কাঁচামাল ডিজেলের পরিবর্তে বৈদ্যুতিক ইঞ্জিন দিয়ে নিয়ে যাওয়া হবে। এছাড়াও এই শাখায় লোকাল ট্রেন ডেমুর পরিবর্তে মেমু প্রযুক্তির মাধ্যমে চলবে। এর জন্য ডিজেলের ব্যবহার হ্রাস পাবে এবং সংশ্লিষ্ট অঞ্চলে শিল্পোন্নয়ন হবে।
রেল লাইনের নিচ দিয়ে সুড়ঙ্গ বানাতে নিউ ফারাক্কা – মালদা টাউন শাখায় মালদা স্টেশনের কাছে সুড়ঙ্গ নির্মাণে ব্যয় হয়েছে ১.৮ কোটি টাকা। আজিমগঞ্জ নিউ ফারাক্কা লাইনের মনিগ্রাম স্টেশনে রেল লাইনের তলার সুড়ঙ্গ বানাতে ব্যয় হয়েছে, ২ কোটি ৬৩ লক্ষ টাকা।
যাত্রীদের সুরক্ষার কথা বিবেচনা করে খাগড়াঘাট রোড, লালবাগ কোর্ট রোড, তেনিয়া, দহপাড়া ধাম এবং নিয়ালিশ পাড়ায় ৯.৩১ কোটি টাকা ব্যয়ে ফুট ওভার ব্রিজ নির্মাণ হওয়ায় যাত্রীদের সুবিধা হবে। এছাড়াও সুজনি পাড়া এবং বাসুদেবপুরেও ৩ কোটি টাকা ব্যয়ে আরো দুটি ফুট ওভার ব্রিজ নির্মাণ করা হয়েছে।
তথ্যওসম্প্রচারমন্ত্রক
বিশিষ্ট চলচ্চিত্র নির্মাতা সুমিত্রা ভাবে ও সুনীল সুকথানকর –এর সংগ্রহে থাকা বিপুল ছবি এনএফএআই গ্রহণ করেছে
মুম্বাই, ১ মার্চ, ২০২২
বিশিষ্ট চলচ্চিত্র নির্মাতা জুটি সুমিত্রা ভাবে ও সুনীল সুকথানকরের নির্মিত প্রচুর সিনেমা, ন্যাশনাল ফিল্ম আর্কাইভ অফ ইন্ডিয়া  গ্রহণ করেছে। শ্রী সুনীল সুকথানকর এনএফএআই –এর ডিরেক্টর শ্রী প্রকাশ মাগদুমকে এই মূল্যবান সংগ্রহগুলি হস্তান্তর করেছেন। সুমিত্রা ভাবে ও সুনীল সুকথানকর জুটির নির্মিত বহু চলচ্চিত্র দেশে – বিদেশ সমাদৃত ও পুরস্কৃত হয়েছে। শ্রীমতি ভাবে গতবছর প্রয়াত হন।
শ্রী সুকথানকর, এনএফএআই –এর প্রতি কৃতজ্ঞতা প্রকাশ করে বলেন, তাঁরা যখন ছবি করতেন, সেই সময়, তাঁদের জীবনে এই প্রতিষ্ঠানটি অঙ্গাঙ্গীভাবে জড়িত ছিল। এখন এগুলি এনএফএআই –এর কাছে সুরক্ষিত থাকবে। ভবিষ্যৎ প্রজন্ম যাতে এই ছবিগুলি দেখতে পায়, তার জন্য সেগুলি ডিজিটাইজ করা হবে বলে তিনি আশা করেন। যে কাহিনীচিত্রগুলি এনএফএআই –কে হস্তান্তরিত করা হয়েছে, তার মধ্যে উল্লেখযোগ্য হল – ২০০২ সালের’ ‘দাহাভি ফা’, ২০০৬ সালের ‘বাধা’, ২০১২ সালের ‘হা ভারত মাঝা’ এবং ২০০৪ সালের স্বল্প দৈর্ঘ্যের ছবি ‘জিদ’। এছাড়াও ১৯৯৭ সালের ‘জিন্দেগী জিন্দাবাদ’, ১৯৮৫ সালের ‘বাই’, ১৯৮৭ সালের ‘পানি’ এবং ১৯৯৪ সালের ‘লহ’ চলচ্চিত্রটিও এনএফএআই –কে হস্তান্তরিত করা হয়েছে।
এনএফএআই –এর ডিরেক্টর শ্রী প্রকাশ মাগদুম এই চলচ্চিত্রগুলি পাওয়ায় সন্তোষ প্রকাশ করেছেন। তিনি জানান, জাতীয় পুরস্কার বিজয়ী এই চলচ্চিত্র জুটির নির্মিত চলচ্চিত্রগুলি তাদের সংগ্রহে আসায় ছাত্রছাত্রী, গবেষক এবং নতুন প্রজন্মের চলচ্চিত্র নির্মাতারা উপকৃত হবেন। সুমিত্রা ভাবে ও সুনীল সুকথানকর জুটি মারাঠী ভাষায় বহু স্বল্প দৈর্ঘ্যের ছবি, তথ্যচিত্র, টেলিভিশনের জন্য সিনেমা এবং কাহিনীচিত্র নির্মাণ করেছেন। এনএফএআই –কে যে সিনেমাগুলি হস্তান্তর করা হল, সেগুলি বিভিন্ন ফরম্যাটের ক্যাসেটে সংরক্ষিত রয়েছে। এর আগে ২০১৪ – ১৫ সালে এই চলচ্চিত্র নির্মাতা জুটি তাদের তৈরি কিছু ছবি এনএফএআই –এর কাছে হন্তান্তর করেছিলেন। পরবর্তীতে ২০১৮ সালে সুমিত্রা ভাবের ৭৫তম জন্মদিনে তিনি তার কয়েকটি ছবির মূল চিত্রনাট্যও এনএফএআই –কে হস্তান্তর করেছিলেন।
CG/CB/SFS
(Visitor Counter : 115
জাহাজচলাচলমন্ত্রক
জওহরলাল নেহরু পোর্ট ট্রাস্টে মহিলাদের বৃত্তিমূলক প্রশিক্ষণ কর্মসূচি
নতুন দিল্লি, ১৫ আগস্ট, ২০২১
ভারতের অগ্রণী কন্টেনার পরিচালন বন্দর জওহরলাল নেহরু পোর্ট ট্রাস্ট তার কর্পোরেট সামাজিক দায়বদ্ধতার অঙ্গ হিসেবে জন শিক্ষণ সংস্থানের সঙ্গে সহযোগিতায় মহিলাদের জন্য একটি বৃত্তিমূলক কর্মসূচি শুরু করেছে। কর্মসূচির সূচনা করেন জওহরলাল নেহরু পোর্ট ট্রাস্টের চেয়ারম্যান শ্রী সঞ্জয় শেঠী। মুম্বাইয়ে নবীন শিবা গ্রামপঞ্চায়েতে এই প্রশিক্ষণ কর্মসূচির সূচনা হয়।
(জওহরলাল নেহরু পোর্ট ট্রাস্ট তার কর্পোরেট সামাজিক দায়বদ্ধতা তহবিলের আওতায় রায়গড় জেলায় এক হাজার জন সুফলভোগীর দক্ষতা উন্নয়ন প্রশিক্ষণ শিবির আয়োজন করার জন্য ৫০ লক্ষ টাকা মঞ্জুর করেছে। দীর্ঘ ৩ মাস ব্যাপি এই বৃত্তিমূলক প্রশিক্ষণ কর্মসূচিতে মহিলাদের দক্ষতা উন্নয়ন এবং পেশাভিত্তিক দক্ষতা বিকাশে গুরুত্ব দেওয়া হবে। যাতে তারা শীঘ্রই কর্মজীবনের মূল স্রোতের সঙ্গে যুক্ত হতে পারেন। এই প্রশিক্ষণ কর্মসূচিতে যেসমস্ত পাঠ্যসূচি রয়েছে সেগুলি হল সৌন্দর্য সংস্কৃতি এবং স্বাস্থ্য পরিচর্যা, নার্সিংহোমের সহায়িকা, স্যানিটারি প্যাড তৈরি, শাক-সব্জি ও মাছ শুকানো, ওয়ার্লি পেন্টিং, ধূপকাঠি তৈরি প্রভৃতি।
প্রথম পর্যায়ে ইতিমধ্যে জন শিক্ষণ সংগঠন রায়গড় জেলায় ১৮টি কোর্সে ৪৫০ জন সুফলভোগীকে প্রশিক্ষণ দিয়েছে। বর্তমান বৃত্তিমূলক প্রশিক্ষণ কর্মসূচিতে এই জেলার প্রায় ৪০০ জন সুফলভোগীকে ১৬টি পৃথক কোর্সে প্রশিক্ষণ দেওয়া হবে।
উল্লেখ করা যেতে পারে, দক্ষতা উন্নয়ন ও শিল্পোদ্যোগ মন্ত্রকের একটি স্বেচ্ছাসেবী সংস্থা জন শিক্ষণ সংস্থান। এই সংস্থাটি দীর্ঘ ১৫ বছরের বেশি সময় ধরে দক্ষতা উন্নয়ন ও কর্মসংস্থান সৃষ্টির সঙ্গে যুক্ত রয়েছে। এমনকি, এই সংস্থাটি ৪০টির বেশি বৃত্তিমূলক কোর্সে ২৮ হাজারের বেশি ব্যক্তিকে প্রশিক্ষণ দিয়েছে।
CG/BD/AS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৫৫ কোটি ৯৫ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ৭৪ লক্ষের বেশি টিকার ডোজ রয়েছে
নতুন দিল্লি, ৯ জানুয়ারি, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৫৫ কোটি ৯৫ লক্ষ ৩৫ হাজার ২৯৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ৭৪ লক্ষ ২৫ হাজার ৭৬১টি টিকার ডোজ হাতে রয়েছে।
CG/BD/AS/
(Visitor Counter : 102
সড়কপরিবহণওমহাসড়কমন্ত্রক
আগামীকাল মধ্যরাত্রী থেকে ফাস ট্যাগ ব্যবহার বাধ্যতামূলক হচ্ছে
নতুন দিল্লি, ১৪ ফেব্রুয়ারী, ২০২১
কেন্দ্রীয় সড়ক পরিবহণ ও জাতীয় মহাসড়ক মন্ত্রক ১৫/১৬ ফেব্রুয়ারি মধ্যরাত্রী থেকে জাতীয় মহাসড়কের ফি প্লাজাগুলির সমস্ত লেনে ফাস ট্যাগ লেন হিসেবে ঘোষণা করতে চলেছে। এর ফলে, ২০০৮-এর জাতীয় মহাসড়ক ব্যবহার সংক্রান্ত মাশুলবিধি অনুযায়ী যেসমস্ত যানবাহনে ফাস ট্যাগ লাগানো নেই অথবা যেসমস্ত যানবাহনে লাগানো ফাস ট্যাগের মেয়াদ উত্তীর্ণ হয়েছে, সেইসমস্ত যানবাহনের ক্ষেত্রে ফি প্লাজাগুলির ফাস ট্যাগ লেনে প্রবেশের সময় প্রযোজ্য মাশুলের দ্বিগুণের সমপরিমাণ টাকা মেটাতে হবে।
মন্ত্রকের পক্ষ থেকে আজ এক বিবৃতি জারি করে সুস্পষ্টভাবে বলা হয়েছে, ডিজিটাল পদ্ধতির মাধ্যমে মাশুল মেটানোর প্রবণতা আরও বাড়াতে, ফি প্লাজাগুলিতে সময় সাশ্রয় করতে এবং জ্বালানী ব্যবহার হ্রাস করতে এই উদ্যোগ। প্রকৃতপক্ষে ফি প্লাজাগুলি দিয়ে অবাধ যাতায়াত সুগম করতে এই ব্যবস্থা কার্যকর হচ্ছে। উল্লেখ করা যেতে পারে, মন্ত্রক গত ১লা জানুয়ারি থেকে এম অ্যান্ড এন শ্রেণীর যাববাহনগুলিতে ফাস ট্যাগ লাগানো বাধ্যতামূলক করেছে।
এম শ্রেণীর যানবাহনের মধ্যে রয়েছে সেই সমস্ত চার চাকার গাড়ি, যাতে যাত্রী পরিবহণ করা হয়। অন্যদিকে, এম শ্রেণীর যানবাহনের মধ্যে রয়েছে সেই সমস্ত চার চাকার গাড়ি যেগুলি পণ্য পরিবহণের পাশাপাশি যাত্রী পরিবহণেও উপযোগী।
নারীওশিশুবিকাশমন্ত্রক
তিন তালাক রদ কেন্দ্রীয় সরকারের অন্যতম বড় সাফল্যঃ স্মৃতি ইরানী
কলকাতা, ১০ সেপ্টেম্বর, ২০১৯
কেন্দ্রীয় মহিলা ও শিশু বিকাশ এবং বস্ত্রমন্ত্রী শ্রীমতী স্মৃতি জুবিন ইরানী বলেছেন, তিন তালাক রদ কেন্দ্রীয় সরকারের অন্যতম বড় সাফল্য। তিনি আর-ও বলেন, সংবিধানের ৩৭০ ধারা রদের ফলে শুধু জম্মু-কাশ্মীরের মহিলা ও শিশুদেরই অধিকার প্রতিষ্ঠিত হয় নি, দেশের সব রাজ্যের মতো জম্মু-কাশ্মীরের নাগরিকদের মূল স্রোতে যুক্ত করা সম্ভব হয়েছে। আমাদের নাগরিকদের উপর অচল আইনের যে বোঝা চাপানো হয়েছিল সেগুলি বাতিলের জন্য নরেন্দ্র মোদীর সরকার প্রতিশ্রুতিবদ্ধ বলে মন্ত্রী জানান। কেন্দ্রীয় সরকারের গত ১০০ দিনে অভাবনীয় সাফল্যর কথা সংবাদমাধ্যমকে জানাতে তিনি আজ কলকাতায় এসেছিলেন। শ্রীমতী ইরানী জানান, মোট ৫৮টি আইন বাতিল করা হয়েছে। তিনি আরো বলেন, মোদী সরকার ২০১৪ সাল থেকে সর্বোচ্চ ১,৪৮৬ টি বাতিলযোগ্য আইন রদ করেছে।
দেশের কৃষকদের কল্যাণে এই সরকার অঙ্গীকারবদ্ধ বলে শ্রীমতী ইরানী পুণরায় ব্যক্ত করেন। তিনি বলেন , এই প্রথম সরকারি কোষাগার থেকে পি এম কিষাণ যোজনার মাধ্যমে প্রতিটি কৃষকের ব্যাঙ্ক আকাউন্টে বছরে ৬হাজার টাকা ঢুকছে। গত ১০০ দিনে মোদী সরকার এই যোজনার আওতায় ৬ কোটি ৩৭ লক্ষ কৃষক পরিবারকে মোট ৮,৯৫৫কোটি টাকা সরাসরি পাঠিয়েছেন। তিনি আরো জানান, পেনশন প্রকল্পের আওতায় পাঁচ কোটি ক্ষুদ্র ও প্রান্তিক চাষীর জন্য প্রথম তিন বছরে ১০,৭৭৪কোটি টাকা বরাদ্দ করা হয়েছে।
শ্রীমতী ইরানী বলেন, গত ১০০ দিনে কৃষক ছাড়াও শ্রমিকদের কল্যাণে সরকার নানা ব্যবস্থা নিয়েছে। অসংগঠিত ক্ষেত্রে কর্মরত ৫০ কোটি শ্রমিকের কল্যাণে বিভিন্ন উদ্যোগ গ্রহণ করা হয়েছে। ২০১৯ সালে দেশের শ্রমগোষ্ঠীর জন্য ছয় রকমের ন্যূনতম মজুরীর বিন্যাস ঘটানো হয়েছে। এখন কোন মহিলাকে রাতে ডিউটি দেবার আগে জেনে নেওয়া হয়, তিনি সেই ডিউটি করতে চান কি না। কর্মচারীদের স্বাস্থ্য এবং কাজের পরিবেশের দিকটি বিবেচনা করে ২০১৯ সালে কাজের জায়গার নিরাপত্তার বিষয়ে অগ্রাধিকার দেওয়া হচ্ছে। তিনি বলেন, মোদী সরকারের সংস্কারমূলক নানা পদক্ষেপ গ্রহণের ফলে অসংগঠিত ক্ষেত্রের কর্মী, শ্রমিক, কৃষি শ্রমিক, রেস্তরাঁ ও ধাবায় কর্মরত এবং চৌকিদারদের ন্যূনতম মজুরি নিশ্চিত করা হয়েছে। এই শ্রমিকদের বেতনের বিষয়টি এখন আইনি সুরক্ষার আওতায় চলে এসেছে।
কথা প্রসঙ্গে মন্ত্রী জানান, উজ্জ্বলা যোজনা এখন বিশ্বজুড়ে প্রশংসিত। আগামী মার্চে এই যোজনার আওতায় ৮ কোটি সুবিধেভোগীকে নিয়ে আনার পরিকল্পনা হলেও ছয় মাস আগেই সেই লক্ষ্যপূরণ হয়ে গিয়েছে। তিনি বলেন, উজ্জ্বলা যোজনার আওতায় ১০০ দিনের মধ্যে ১৮ লক্ষ সুবিধেভোগীকে অন্তর্ভুক্ত করা হয়েছে।
শ্রীমতী ইরানী আজ আরও জানিয়েছেন, নতুন উদ্যোগ বা স্টার্ট আপকে আরও উৎসাহিত করতে, একটি পৃথক বিভাগ গড়ে তোলা হয়েছে সরকারের অন্দরেই। যে সব ক্ষুদ্র নতুন উদ্যোগীদের আয় ২৫ কোটি টাকার মধ্যে, তাঁদের আগের মতন-ই কর না দেবার সংস্থান বজায় থাকবে।
স্বাস্থ্যক্ষেত্রে, ৯ কোটি ১০ লক্ষ সুবিধেভোগী আয়ুষ্মান ভারত ই-কার্ড পেয়েছেন। বর্তমান সরকারের প্রথম ১০০ দিনে ৭৫টি নতুন মেডিকেল কলেজ তৈরির অনুমতি দেওয়া হয়েছে। এর ফলে দেশজুড়ে মেডিকেল কলেজের সংখ্যা বেড়ে হবে ১৫হাজার ৬টি।
শিশুদের যৌন হয়রানি রোধে কেন্দ্রীয় সরকার সতর্ক বলেও শ্রীমতী ইরানী সংবাদমাধ্যমকে জানিয়েছেন।
অনুষ্ঠানে প্রেস ইনফরমেশন ব্যুরোর অতিরিক্ত মহা নির্দেশক কুমারী জেন নামচু সহ বিশিষ্ট ব্যক্তিরা উপস্থিত ছিলেন।
SSS/CB
(Visitor Counter : 59
বিদ্যুৎমন্ত্রক
ভারতে ব্যবসা-বাণিজ্যের সম্ভাবনাকে যাচাই করার জন্য এনটিপিসি এনআইআইএফ-এর সাথে চুক্তিবদ্ধ হয়েছে
নয়াদিল্লী, ১৭ জুলাই, ২০২০
কেন্দ্রীয় বিদ্যুৎ মন্ত্রকের রাষ্ট্রায়ত্ত্ব সংস্থা এনটিপিসি লিমিটেড বৃহস্পতিবার ন্যাশনাল ইনভেস্টমেন্ট অ্যান্ড ইনফ্রাসট্রাকচার -এর সঙ্গে একটি সমঝোতাপত্র স্বাক্ষর করেছে। এরফলে ন্যাশনাল ইনভেস্টমেন্ট অ্যান্ড ইনফ্রাসট্রাকচার ফান্ড লিমিটেড ভারতে পুনর্নবীকরণযোগ্য জ্বালানী, বিদ্যুৎ বন্টন সহ বিভিন্ন ক্ষেত্রে ব্যবসা-বাণিজ্যের সম্ভাবনার দিকটি খতিয়ে দেখবে।
দেশে স্থিতিশীল এবং বিস্তৃত বিদ্যুৎ বন্টন পরিকাঠামো গড়ে তোলার জন্য এনটিপিসি ও এনআইআইএফ-এর এই সমঝোতায় নতুন দিগন্তের সূচনা হবে। প্রযুক্তিগত দিকে এনটিপিসি-র অভিজ্ঞতা এবং এনআইআইএফ-এর মূলধন সংগ্রহ করার ক্ষমতা একত্রিত হওয়ার ফলে ভারতে আন্তর্জাতিক মানের ব্যবস্থাপনা গড়ে তোলা সম্ভব হবে।
এনটিপিসি ৭০টি বিদ্যুৎ কেন্দ্র থেকে ৬২১১০ মেগাওয়াট বিদ্যুৎ উৎপাদন করতে পারে। এই কেন্দ্রগুলির মধ্যে ২৪টি কয়লা থেকে উৎপাদিত বিদ্যুৎ কেন্দ্র, ৭টি গ্যাস এবং তরল জ্বালানীর মাধ্যমে উপাদিত বিদ্যুৎ কেন্দ্র, একটি জল বিদ্যুৎ কেন্দ্র, ১৩টি পুনর্নবীকরণযোগ্য জ্বালানীর মাধ্যমে উপাদিত বিদ্যুৎ কেন্দ্র এবং ২৫টি যৌথ উদ্যোগ অথবা সহায়ক বিদ্যুৎ কেন্দ্র রয়েছে। ২০৩২ সালের মধ্যে ৩০ গিগাওয়াট পুনর্নবীকরণযোগ্য জ্বালানীর মাধ্যমে বিদ্যুৎ উপাদনের পরিকল্পনা করেছে এনটিপিসি।
এনআইআইএফ লিমিটেড মাস্টার ফান্ড, ফান্ড অফ ফান্ডস এবং স্ট্র্যাটেজিক অপর্চুনিটিজ ফান্ড- এই তিনটি ফান্ডের মাধ্যমে ৪৩০ কোটি মার্কিন ডলার মূলধনের ব্যবস্থা করেছে। কেন্দ্রের পরিচালনায় দেশী-বিদেশী বিনিয়োগকারীরা এখানে মূলধন যোগান দেন। এনআইআইএফ লিমিটেড ভারতে পরিকাঠামো, বেসরকারী অংশীদারিত্ব সহ বিভিন্ন ক্ষেত্রে বিনিয়োগে করে থাকে। এনআইআইএফ মাস্টার ফান্ড মূলত দেশের পরিবহন ও জ্বালানী ক্ষেত্রে মূলধনের ব্যবস্থা করে থাকে।
(CG/CB/NS
প্রধানমন্ত্রীরদপ্তর
প্রধানমন্ত্রী আগামী ১৪ই জুন মহারাষ্ট্র সফর করবেন
প্রধানমন্ত্রী পুণের দেহুতে জগৎগুরু শ্রীসন্ত তুকারাম মহারাজ মন্দিরের উদ্বোধন করবেন
মুম্বাইয়ে প্রধানমন্ত্রী জলভূষণ ভবন এবং রাজভবনে বিপ্লবীদের গ্যালারি উদ্বোধন করবেন
বিপ্লবীদের এই গ্যালারি একপ্রকার সংগ্রহালয় হিসেবে গড়ে তোলা হয়েছে - মহারাষ্ট্রের স্বাধীনতা সংগ্রামী ও বিপ্লবীদের অবদানকে তুলে ধরতে এই প্রয়াস
প্রধানমন্ত্রী মুম্বাই সমাচার পত্রিকার দ্বিশতাব্দী মহোৎসবে অংশ নেবেন - এই পত্রিকাটি ২০০ বছর ধরে ধারাবাহিক ভাবে প্রকাশিত হয়ে আসছে
নতুন দিল্লি, ১২ জুন, ২০২২
প্রধানমন্ত্রী শ্রী নরেন্দ্র মোদী আগামী মঙ্গলবার  মহারাষ্ট্র সফর করবেন। তিনি পুণের দেহুতে বেলা ১টা ৪৫ মিনিট নাগাদ জগৎগুরু শ্রীসন্ত তুকারাম মহারাজ মন্দিরের উদ্বোধন করবেন। এরপর, মুম্বাইয়ে পৌঁছে শ্রী মোদী বিকেল ৪টে ১৫ মিনিট নাগাদ জলভূষণ ভবন এবং রাজভবনে বিপ্লবীদের গ্যালারির উদ্বোধন করবেন। এরপর, তিনি সন্ধে ৬টা নাগাদ বান্দ্রা কুর্লা কমপ্লেক্সে মুম্বাই সমাচার পত্রিকার দ্বিশতাব্দী মহোৎসবে অংশ নেবেন।
পুণেতে প্রধানমন্ত্রী
প্রধানমন্ত্রী শ্রী মোদী পুণের দেহুতে জগৎগুরু শ্রীসন্ত তুকারাম মহারাজ মন্দিরের উদ্বোধন করবেন। তুকারাম ছিলেন ওয়াকারি সন্ত এবং বিশিষ্ট কবি। কীর্ত্তন হিসেবে অধ্যাত্মিক গানের মাধ্যমে তিনি অভঙ্গ ভক্তিগীতিকার হিসেবেও সুবিদিত। পুণের দেহুতে তাঁর প্রয়ানের পর একটি শিলামন্দির গড়ে তোলা হয়েছিল। কিন্তু সেটিকে মন্দির হিসেবে রূপ দেওয়া হয়নি। পরবর্তী সময়ে এটিকে পাথর দিয়ে তৈরি ৩৬ ধাপ উচ্চতায় নতুন করে নির্মাণ করা হয়। এখন এই মন্দিরে সন্ত তুকারামের একটি বিগ্রহ রয়েছে।
মুম্বাইয়ে প্রধানমন্ত্রী
প্রধানমন্ত্রী শ্রী মোদী মুম্বাইয়ে রাজভবনে বিপ্লবীদের একটি গ্যালারি এবং জলভূষণ ভবনের উদ্বোধন করবেন। ১৮৮৫ সাল থেকে জলভূষণ ভবন মহারাষ্ট্রের রাজ্যপালের সরকারি নিবাস। বহু বছর টিকে থাকার পর এই ভবনটিকে ভেঙে ফেলে সেখানে নতুন একটি ভবন নির্মাণের অনুমতি দেওয়া হয়। ২০১৯-এর আগস্টে রাষ্ট্রপতি নতুন এই ভবনের শিলান্যাস করেন। অবশ্য নবনির্মিত ভবনটিতে ঐতিহ্যবাহী পুরানো ওই ভবনটির সমস্ত সতন্ত্র বৈশিষ্ট সংরক্ষণ করে রাখা হয়েছে।
২০১৬-তে মহারাষ্ট্রের তৎকালীন রাজ্যপাল শ্রী বিদ্যাসাগর রাও রাজভবনে একটি বাঙ্কারের হদিশ পান। ব্রিটিশরা একসময় এই বাঙ্কারটিকে গোপনে গোলাবারুদ ও অস্ত্রশস্ত্র মজুত রাখার কাজে ব্যবহার করত। ২০১৯-এ এই বাঙ্কারটির সংস্কার করা হয়। এরপর, একটি সংগ্রহালয় হিসেবে সেখানে এই গ্যালারি গড়ে তোলা হয়েছে। বর্তমানে এখানে মহারাষ্ট্রের স্বাধীনতা সংগ্রামী ও বিপ্লবীদের অবিস্মরণীয় অবদানের নানা ঘটনা তুলে ধরা হয়েছে। এই সংগ্রহালয় গড়ে তোলার মাধ্যমে বাসুদেব বলবন্ত ফাড়কে, চফেকর ব্রাদার্স, সাভারকর ব্রাদার্স, মাদাম ভিকাজি ক্যামা, ভি বি গোগতে, ১৯৪৬-এর নৌবিদ্রোহ ও অন্যান্য স্বাধীনতা সংগ্রামী এবং বিপ্লবীদের শ্রদ্ধা জানানো হয়েছে।
এরপর প্রধানমন্ত্রী বান্দ্রা কুর্লা কমপ্লেক্সে মু্ম্বাই সমাচার পত্রিকার দ্বিশতাব্দী মহোৎসবে যোগ দেবেন। উল্লেখ করা যেতে পারে, ফার্দুনজি মারবানজি ১৮২২ সালের পয়লা জুলাই সাপ্তাহিক ভিত্তিতে মুম্বাই সমাচার পত্রিকার মুদ্রিত সংস্করণের প্রকাশ শুরু করেন। ১৮৩২-এ এই পত্রিকার দৈনিক ভিত্তিতে প্রকাশনা শুরু হয়। এরপর থেকে ২০০ বছর ধরে এই পত্রিকার নিরন্তর প্রকাশনা অব্যাহত রয়েছে। অবিস্মরণীয় এই ঘটনার সাফল্য উদযাপনে একটি ডাকটিকিট প্রকাশ করা হবে।
CG/BD/AS/
(
সংস্কৃতিমন্ত্রক
উদীয়মান শিল্পী, শিক্ষার্থী এবং নাট্য উৎসাহীদের জন্য প্রবীণ নাট্য কর্মীদের নিয়ে কেন্দ্রীয় সংস্কৃতি মন্ত্রকের অন্তর্গত জাতীয় স্কুল অফ ড্রামা'র ১০ থেকে ১৭ মে পর্যন্ত আয়োজিত ওয়েবিনার সিরিজ
নতুন দিল্লি, ৮মে,২০২০
কেন্দ্রীয় সংস্কৃতি মন্ত্রকের অন্তর্গত ন্যাশনাল স্কুল অফ ড্রামা  কোভিড -১৯-এর কারণে দেশব্যাপী লকডাউন চলাকালীন ১০মে থেকে টানা এক সপ্তাহ ধরে প্রবীণ নাট্য কর্মীদের নিয়ে ওয়েবিনার সিরিজের পরিকল্পনা করেছে। আগ্রহী ব্যক্তিরা এনএসডির ইউটিউব চ্যানেল এবং ফেসবুকের মাধ্যমে এই ওয়েবিনারে যোগ দিতে পারেন। এক ঘন্টার ওয়েবিনারে প্রতিদিন বিকাল ৪ টা থেকে শুরু হবে এবং অংশগ্রহণকারীরা প্রশ্নের উত্তরের জন্য অতিরিক্ত ৩০ মিনিট সময় পাবেন। ওয়েবিনারের মাধ্যমে নাটকের ইতিহাস এবং সমালোচনার পাশাপাশি এই ডিজিটাল মাধ্যমে নাটকের প্রশিক্ষণের দিকটিও তুলে ধরা হবে।
এই সিরিজগুলিতে বাছাই করা বক্তৃতা, 'মাস্টার ক্লাস' রয়েছে এবং খ্যাতনামা নাট্য ব্যক্তিত্বদের সঙ্গে আলাপ চারিতার সুযোগ রয়েছে।
আগ্রহী ব্যক্তিরা https://www.youtube.com/c/nationalschoolofdrama এই ওয়েব সাইটের মাধ্যমে ওয়েবিনারে যোগ দিতে পারেন।
এনএসডি-র অফিসিয়াল ফেসবুক পেজে https://www.facebook.com/nsdnewdelhi/ সরাসরি দেখা যেতে পারে।
ন্যাশনাল স্কুল অফ ড্রামা দেশের প্রতিটি প্রান্তে এমন লোকদের কাছে পৌঁছানোর জন্য এই উদ্যোগের পরিকল্পনা করেছে যারা তাদের সীমাবদ্ধতার কারণে নিয়মিত নাট্যচর্চার সুযোগ সুবিধা পান না। এক কথায় এই ওয়েবিনার সিরিজটি সবার জন্য।
এই ওয়েবিনার পরিকল্পনার বিষয়ে বিশদ বিবরণ দিতে গিয়ে ন্যাশনাল স্কুল অফ ড্রামা-এর ডিরেক্টর ইনচার্জ অধ্যাপক সুরেশ শর্মা বলেছেন, বর্তমান মহামারীর কারণে শিল্পীরা অভিনয় করার সুযোগ না পেয়ে খুব হতাশ বোধ করছেন। যেহেতু মঞ্চের কাজ একসাথে দলগত ভাবে করতে হয় , তাই বর্তমান ক্ষেত্রে এটি অসম্ভব হয়ে পড়েছে। ন্যাশনাল স্কুল অফ ড্রামা একটি অনলাইন প্ল্যাটফর্ম চালু করেছে যেখানে বাড়িতে থেকেই লোকেরা এর সঙ্গে যুক্ত হতে পারবেন এবং জ্ঞান অর্জনের মাধ্যমে তাদের সময়ের সদ্ব্যবহার করতে পারবেন ।এতে তাদের দক্ষতা বাড়বে এবং এই মহামারী থেকে উদ্ভূত মানসিকতা থেকে চাপ কমাতেও সাহায্য করবে।
ওয়েবিনারের সময় সূচি-
১০ মে: অধ্যাপক সুরেশ শর্মা - ন্যাশনাল স্কুল অফ ড্রামা এবং এনএসডির রেপ্যার্টরি সংস্থা
১১ মে: অধ্যাপক অভিলাষ পিল্লাই - ডিভিসিডি থিয়েটার এবং ডিজিটালিটি
১২ মে: শ্রী দীনেশ খান্না -'অভিনয়ের কৌশল'
১৩মে: শ্রী আবদুল লতিফ খাতানা - বাচ্চাদের সাথে কাজ করা নাট্যদল
১৪ মে: শ্রীমতি হিমা সিং -' বক্তব্যের মূল কথা'
১৫ মে: শ্রী এস মনোহরন - 'নাটকে সাউন্ড এবং ভিডিও প্রযুক্তি'
১৬ মে: শ্রী সুমন বৈদ্য - 'উৎসব পরিচালনা'
১৭মে: শ্রী রাজেশ তেলেঙ্গ - 'হিন্দি ভাষী ও অ-হিন্দি ভাষী দের জন্য হিন্দি অভিধানের সমস্যা'।
(CG/SS
প্রধানমন্ত্রীরদপ্তর
পিএম মৎস্য সম্পদ যোজনার সুবিধা তুলে ধরার জন্য সিরসার কৃষকদের সাধুবাদ প্রধানমন্ত্রীর
নয়াদিল্লি, ১৯ মার্চ, ২০২৩
প্রধানমন্ত্রী শ্রী নরেন্দ্র মোদী সিরসার কৃষকদের পিএম মৎস্য সম্পদ যোজনার সুবিধা তুলে ধরার প্রয়াসের প্রশংসা করেছেন। প্রধানমন্ত্রী বলেন, এই প্রয়াস মহিলা সশক্তিকরণের প্রতীক।
পিএমএমএসওয়াই-কে স্থানীয় কৃষকরা কীভাবে কাজে লাগাচ্ছেন তা নিয়ে সিরসার সাংসদ শ্রীমতী সুনিতা দুগ্গল-এর এক ট্যুইটের উত্তর দিচ্ছিলেন প্রধানমন্ত্রী।
প্রধানমন্ত্রী ট্যুইট করে বলেন;
“সিরসা থেকে আমাদের কৃষক ভাইবোনেদের এই প্রয়াসের মধ্যে দিয়ে পিএম মৎস্য সম্পদ যোজনার সুবিধাকে সামনে নিয়ে আসা হয়েছে। এটা মহিলা সশক্তিকরণেরও এক প্রতীক স্বরূপ।”
PG/AB/NS
(
প্রধানমন্ত্রীরদপ্তর
রামধারী সিং দিনকরের জন্মদিনে প্রধানমন্ত্রীর কবিকে শ্রদ্ধা
নতুনদিল্লি, ২৩শে সেপ্টেম্বর, ২০২০
প্রধানমন্ত্রী, নরেন্দ্র মোদী আজ রাষ্ট্রকবি রামধারী সিং দিনকারকে তাঁর জন্মবার্ষিকীতে শ্রদ্ধা জানিয়েছেন।
প্রধানমন্ত্রী বলেছেন, রাষ্ট্রকবি রামধারী সিং দিনকর জিকে তাঁর জন্মবার্ষিকীতে বিনম্র শ্রদ্ধা। তাঁর ধ্রুপদী কবিতাগুলি কেবল সাহিত্যের অনুরাগীদেরই নয়, সমস্ত দেশবাসীকে অনুপ্রাণিত করবে।
CG/CB
(